|  |
| --- |
| Til instituttstyrets medlemmer og varamedlemmer |

Dato: 11. mai 2018

Vår ref.: 2008/8488

Referat fra Styremøte på Institutt for teoretisk astrofysikk, fredag 26. januar 2018, kl. 10.15, rom 303

Til stede: Per B. Lilje, Luc Rouppe van der Voort, Mats Carlsson, Boris Gudiksen, Håkon Dahle, Helle Bakke, Espen Hodne, Terje Fredvik, Kristne Aa. S. Knudsen

Forfall: Øystein Elgarøy

Saksliste

V-Sak 1/18 Godkjenning av innkalling og referat fra møte 15. november 2017

* Godkjent

V-Sak 2/18 Regnskap 2017

* Per B. Lilje orienterte om regnskapet for 2017. Direkte inntekter til instituttets basis var 30,17 mill. kroner og nettobidrag fra eksternt finansierte prosjekter (frikjøp, overhead og leiested) var 12,26 mill. kroner. Til sammen var dette 7 mill. kroner mer enn budsjettert i inntekter. Totale personalkostnader på basis var 28,64 mill. kroner og investeringer og driftskostnader var 16,79 mill. kroner. Totale kostnader på 45,42 mill. kroner var 5,5 mill. kroner mer enn budsjettert. Året isolert ga et underskudd på 3 mill. kroner som var 1,5 mill. kroner mindre enn budsjettert. Vi har fremdeles et akkumulert overskudd på 14,85 mill. kroner, som er 1,5 mill. kroner mer enn budsjettert. Vi har i lengre tid holdt tilbake investeringer på datautstyr for å ha tilstrekkelige midler tilgjengelig når nytt serverrom er ferdig. Regnskapet ble godkjent enstemmig.

V-Sak 3/18 Oppnevning av komité for tilsetting av postdoktorer og stipendiater

Per B. Lilje orienterte om bakgrunnen for saken. I ansettelsessaker skal det alltid være ett innstillende organ og ett ansettende organ. Ansettende myndighet for stipendiater og postdoktorer er delegert fra fakultetet til instituttstyret, som kan delegere myndigheten videre til f.eks. et ansettelsesutvalg. Innstillingskomite oppnevnes av instituttleder for hver utlyste stilling.

* Vedtak: Instituttstyret oppnevner instituttleder, stedfortreder for instituttleder og midlertidige tilsattes representant i instituttstyret til å være ansettelsesutvalget for postdoktor- og stipendiatstillinger ved Institutt for teoretisk astrofysikk, og dette utvalget delegeres myndighet til å vedta alle ansettelser i stipendiat- og postdoktorstillinger ved instituttet. Utvalget er satt sammen utfra funksjoner og ikke utfra personer.

V-Sak 4/18 Oppnevning av sakkyndige komiteer

Per B. Lilje orienterte om saken. Fakultetet har etter instituttstyrets vedtak utlyst tre stillinger som førsteamanuensis, én i solfysikk, én i ekstragalaktisk astrofysikk og én i kosmologi. Ved søknadsfristen var det mottatt henholdsvis 20, 33 og 56 søknader til disse. Etter rådføring med fagmiljøene har instituttleder foreslått sakkyndigkomiteer for disse, ut fra kriteriene om at de til sammen skal dekke alle fagområder innen utlysningen godt, at de ikke skal ha vesentlig inhabilitet i forhold til noen av søkerne og at de er villige og har tilstrekkelig tid til å ta på seg oppgaven.

* Vedtak: Instituttstyret følger Instituttleders forslag til sakkyndigkomiteer og gir instituttleder fullmakt til å supplere en sakkyndigkomité hvis et medlem må tre ut av den.

De oppnevnte sakkyndige er:

* + Kosmologi:

Professor Ruth Durrer, Université de Gèneve

Professor Alan Heavens, Imperial College London

Professor Hiranya Peiris, University College London

Professor Luc Rouppe van der Voort, UiO (administrativ leder)

* + Ekstragalaktisk astrofysikk:

Associate Professor Adrianne Slyz, University of Oxford

Professor Priyamvada Natarajan, Yale University

Professor Lutz Wisotzki, Leibniz-Institut für Astrophysik Potsdam

Førsteamanuensis Boris Gudiksen, UiO (administrativ leder)

* + Solfysikk:

Professor Louise Harra, University College London

Professor Åke Nordlund, Københavns Universitet

Forsker Hardi Peter, Max-Planck-Institut für Sonnensystemforschung

Professor Hans Kristian Eriksen, UiO (administrativ leder)

O-Sak 5/18 Orientering om RoCS

 Mats Carlsson orienterte.

* Administrativ koordinator Benedikte Evensen begynner 1ste februar.
* 2 postdoktorer begynner 1ste mars.
* RoCS skal lyse ut: 1-2 postdok stillinger, 1-2 Scientific Research Ingeniør, 1 phd-stilling (KD-finansiert)
* RoCS har allerede hatt en gjest og flere er ventet
* Planlegger Retreat 1-2 mars for hele senteret

V-Sak 6/18 Oppnevning av Scientific Advisory Committee for RoCS.

 Mats Carlsson orienterte om Scientific Advisory Committee (SAC)

* Vedtak: Som styre for RoCS oppnevner instituttstyret det foreslåtte SAC bestående av:

Professor Tony Arber, University of Warwick

Professor Lyndsay Fletcher, University of Glasgow

Dr. Oskar Steiner, Kiepenheuer-Institut fur Sonnenphysik

Professor Francesca Zuccarello, University of Catania

O-Sak 7/18 Orientering om ombygninger: Nytt serverrom og lokaler til RoCS

 Per B. Lilje og Kristine Aa. S. Knudsen orienterte.

 Serverrommet vil bli i kjelleren på Helga Engs hus, ser det ut til.

Planleggingen av ombyggingen i Svein Rosselands hus har nå gått over til at det er EA med konsulenter som forestår detaljplanlegging, mens brukergruppen er satt på vent.

O-sak 8/18 Orienteringer om utlysninger av stillinger og tiltredelser.

Per B. Lilje orienterte. Det er mange stillinger som er underveis for tiden.

Vitenskapelige stillinger:

* RoCS : Det tiltrer to postdoktorer, Andrius Popovas og Daniel Nóbrega Siverio, i mars.
* Prosjektet BeyondPlanck: Det er nå sendt tilbud til 2 postdoktorer og 1 stipendiat som vi håper tiltrer med det første.
* ITA finansiert postdoktor: Det er i tillegg til 3 faste vitenskapelige stillinger, en åpen postdoktorstilling under ansettelse. Det ble mottatt 67 søknader.
* Unge Forskertalenter-prosjekt (Sijings prosjekt) har utlyst en postdoktorstilling med søknadsfrist 28. februar.

MN-fakultets Rekrutteringskampanje: ITA vil i forbindelse med rekrutteringskampanjen i mars utlyse 8 stipendiatstillinger med søknadsfrist 15. april. Disse er finansiert av:

* + - Eksterne prosjekter 1 stk. (1 for Sijings Unge Forskertalenter-prosjekt),
		- MN-fakultetets såkalte KD-stillinger 5 stk. (1 til Lucs Toppforsk-prosjekt, 1 til RoCS, 1 til BeyondPlanck, 1 til Svens ERC-prosjekt og 1 til Ingunns prosjekt)
		- ITA finansiert 2 stk. (1 med Boris som hovedveileder og 1 med David som hovedveileder).

Tekniske og administrative stillinger:

* RoCS: Benedikte Evensen har tiltrådd som senterkoordinator for RoCS.
* ITA: IT-drift og brukerstøtte: Susinthiran har sagt opp sin stilling for å gå over i stilling hos USIT. Stillingen etter ham er utlyst og 10 søknader er mottatt. Vi regner med at stillingen blir besatt med det første.
* Kommunikasjon: Kathinka har sagt opp sin stilling for å gå over i stilling ved Meteorologisk Institutt. Stilling som kommunikasjonsmedarbeider er utlyst med søknadsfrist 1. mars.

O-Sak 9/18 HMS:

Kristine orienterte om valg av ansattrepresentant til LAMU og verneombud og om at det var gjennomført Fysisk og elektronisk vernerunde.

 Sak 10/18 Eventuelt

 Ingen saker ble meldt inn under eventuelt.